Ernsts Kaltenbrunners

Ernsts Kaltenbrunners (; dzimis , miris ) bija Austrijā dzimis nacistiskās Vācijas valsts darbinieks. SS obergrupenfīrers. No 1943. līdz 1945. gadam bija SS Reiha Galvenās drošības pārvaldes (SS-Reichssicherheitshauptamt) vadītājs.

 Dzīvesgājums 
Dzimis advokāta ģimenē. Mācījies Lincas ģimnāzijā. Vēlāk studēja tieslietas Grācas universitātē. Vēlāk strādājis juridiskajā birojā Zalcburgā, bet jau gadu vēlāk atvēris pats savu biroju Lincā. 1930. gadā iestājies NSDAP un 1931. gadā kļuvis par SS biedru.

Par atentāta plānošanu pret Austrijas premjerministru 1934. gadā bijis ieslodzījumā cietumā kopā ar vairākiem citiem nacistu partijas biedriem. Cietumā organizējis badastreiku, kā rezultātā valdība piekrita atbrīvot 490 ieslodzītos NSDAP biedrus. 1935. gadā atkārtoti arestēts aizdomās par valsts nodevību. Šī apsūdzība gan vēlāk tika atsaukta, tomēr pavadījis cietumā 6 mēnešus un zaudējis advokāta licenci.

No 1935. gada izvirzījās par Austrijas SS vadītāju. Viens no Austrijas anšlusa galvenajiem realizētājiem. II pasaules kara laikā bijis viens no tolaik nacistu kontrolētā Interpol vadītājiem. 1943. gada janvārī ieņēma Reiha Galvenās drošības pārvaldes priekšnieka amatu Prāgā nogalinātā Reinharda Heidriha vietā un saglabāja to līdz kara beigām. Sevišķi ietekmīgs kļuva pēc 20. jūlija puča sagrāves, kad ieguva tiešu pieeju Hitleram. Kļuva par galveno puča izmeklētāju. Vainīgie drīz tika noskaidroti un rezultātā vairāk kā 5000 cilvēku tika sodīti ar nāvi vai ieslodzīti konentrācijas nometnēs. Kara laikā vairākas reizes devies inspekcijas vizītēs uz Mathauzenes koncentrācijas nometni. 
1945. gada 12. maijā viņu netālu no Altauzē, Austrijā, kur viņš ar viltotu identitāti slēpās nomaļā kalnu namiņā, arestēja
amerikāņu patruļa.
Tiesāts Nirnbergas prāvā un tās laikā noliedzis visas sev izvirzītās apsūdzības. Uzstājis, ka visi dokumenti ar viņa parakstu ir viltoti un ka visus lēmumus par represijām un holokaustu pieņēmis Himlers. Prāvas beigās atzīts par vainīgu kara noziegumos un noziegumos pret cilvēci un sodīts ar nāvi pakarot.

 Atsauces 

 Ārējās saites 

Kategorija:1898. gadā dzimušie
Kategorija:1946. gadā mirušie
Kategorija:Trešais reihs
Kategorija:NSDAP biedri
Kategorija:Kara noziedznieki
Kategorija:Ar nāvi sodītie cilvēki
Kategorija:Augšaustrijā dzimušie
Kategorija:SS virsnieki